Mu käest ka vahepeal huvi pärast küsitakse mingeid selliseid küsimusi, et mis mu noorepõlve lemmikbänd oli. Ma ei osanud midagi muud pakkuda kui Pink Floyd. Või siis selliseid küsimusi, et mis me Mrt-ga arvame, mida inimesed esmajärjekorras mõtlevad, kui meid koos näevad ja millele mul on alati ainult üks vastus: oi, kui kena nooruslik ema Mrt-l on! Haa-haa! No mida muud? Või siis et kuidas ikka me suhe algas, et kumb haaras initsiatiivi, mille peale Mrt ütleb alati, et kuna ta oli nohkar ja tossike, siis olin see loomulikult mina. Ja see küsimus, et kas su naine kurdab peavalu, mille peale Mrt kergitab kulme ja ütleb, et ta naisel ei valuta pea mitte kunagi. No igatahes mitte sellises valevorstlikus võtmes nagu küsimus eeldas (täna trenni tehes pea alaspidi harjutusi punnitades küll hakkas natuke peas pressima).